เนอร์วานา
ในช่วงปลายยุค 1980 เนอร์วานา ได้ร่วมก่อกำเนิดแนวเพลงใหม่ซึ่งเป็นหนึ่งในคลื่นเพลงซีแอตเทิล กรันจ์ วงได้เริ่มงานดนตรีด้วยการออกอัลบั้มแรก "Bleach" ภายใต้ค่ายเพลงซัปป็อป (Sub Pop) ซึ่งเป็นค่ายเพลงอิสระ ในปี ค.ศ. 1989 วงได้กลับมาพัฒนาเสียงให้มีชีวิตชีวาขึ้น รวมถึงใช้ความต่างในดนตรี ทั้งการเล่นเสียงเบาและสูง ใส่อารมณ์ในท่อนคอรัส ภายหลังวงได้เซ็นต์สัญญากับค่ายดีจีซีเรเคิดส์แล้ว เนอร์วานาก็ได้ประสบความสำเร็จกับ "Smells Like Teen Spirit" ซึ่งเป็นซิงเกิลแรกจากอัลบั้ม "Nevermind" (1991) อย่างไม่คาดคิด วงได้ประสบความสำเร็จทั่วโลกเพียงข้ามคืน จนแฟนเพลงถึงกับยกย่องให้โคเบนเป็น "นักพูดแห่งเจเนอเรชัน" และสำหรับเนอร์วานาแล้วถือเป็น "วงหลักแห่งเจเนอเรชันเอกซ์" ในอัลบั้มที่สามหรือสุดท้ายของวง "In Utero" (1993) ที่ประสบความสำเร็จด้วยการขึ้นอันดับ 1 บนบิลบอร์ด 200
อิฟไอเนเวอร์ซียัวร์เฟซอะเกน
"อิฟไอเนเวอร์ซียัวร์เฟซอะเกน" () เป็นเพลงของวงดนตรีป็อปร็อกอเมริกัน มารูนไฟฟ์ จากสตูดิโออัลบั้ม "อิตโวนต์บีซูนบีฟอร์ลอง" (2007) รุ่นจำหน่ายซ้ำ จำหน่ายเมื่อเดือนมิถุนายน ค.ศ. 2008 และยังรวมอยู่ในอัลบั้ม "กูดเกิร์ลกอนแบด" (2007) รุ่นจำหน่ายซ้ำของริอานนาด้วย เดิมเพลงฉบับเดิมถูกบรรจุในอัลบั้มรุ่นแรกแต่ไม่มีริอานนาร้องด้วย เพลงแต่งโดยสมาชิกวง แอดัม เลอวีน และเจมส์ วาเลนไทน์ ผลิตเพลงโดยคริสโตเฟอร์ "ทริกกี" สจ๊วต ไมก์ เอลิซอนโด มาร์ก เอ็นเดิร์ต มาร์ก "สไปก์" สเตนต์ และมารูนไฟฟ์ เพลงออกจำหน่ายเป็นอีพีในประเทศออสเตรเลียในวันที่ 22 พฤษภาคม ค.ศ. 2007 และเป็นซิงเกิลทางการในวันที่ 2 พฤษภาคม ค.ศ. 2008 ในสหรัฐอเมริกา